CELEX: 62018TN0186
Language: mt
Date: 2018-03-14 00:00:00
Title: Kawża T-186/18: Rikors ippreżentat fl-14 ta’ Marzu 2018 – Abaco Energy et vs Il-Kummissjoni

201806080331931372018/C 221/351862018TC22120180625MT01MTINFO_JUDICIAL20180314282921Kawża T-186/18: Rikors ippreżentat fl-14 ta’ Marzu 2018 – Abaco Energy et vs Il-Kummissjoni
 ---documentbreak--- C2212018MT2810120180314MT0035281292Rikors ippreżentat fl-14 ta’ Marzu 2018 – Abaco Energy et vs Il-Kummissjoni
   (Kawża T-186/18)2018/C 221/35Lingwa tal-kawża: l-Ingliż
      Partijiet
   
   
      Rikorrenti: Abaco Energy, SA (Madrid, Spanja), u 1660 oħra (rappreżentanti: P. Holtrop, P. Kuypers u M. de Wit, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
            —
         
         
            tannulla d-deċiżjoni tal-Kummissjoni C(2017) 7384 finali tal-10 ta’ Novembru 2017 fil-Każ SA.40348 (2015/NN) dwar is-sostenn għall-ġenerazzjoni tal-elettriku minn riżorsi tal-enerġija rinnovabbli, koġenerazzjoni u skart; (
                  1
               )
         
      
            —
         
         
            tordna lill-Kummissjoni toħroġ evalwazzjonijiet separati tal-iskema preċedenti u tal-iskema attwali, skont id-dritt tal-Unjoni;
         
      
            —
         
         
            tikkundanna lill-Kummissjoni għall-ispejjeż.
         
      
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw sitt motivi.
   
            1.
         
         
            L-ewwel motiv ibbażat fuq ksur tal-obbligu ta’ diliġenza tal-Kummissjoni.
            
                     —
                  
                  
                     Il-Kummissjoni għandha l-obbligu li twettaq b’mod diliġenti l-obbligi tagħha taħt it-Trattati. Il-Kummissjoni kellha l-opportunità, l-informazzjoni u r-riżorsi meħieġa sabiex tevalwa l-iskema preċedenti bħala parti mill-evalwazzjoni tagħha fl-għoti tad-deċiżjoni u kif meħtieġ skont il-liġi. Bi ksur tal-istandards mistennija minnha taħt it-Trattati, il-Kummissjoni naqset milli twettaq dan l-obbligu billi naqset milli twettaq evalwazzjoni indipendenti tal-iskema preċedenti.
                  
               
      
            2.
         
         
            It-tieni motiv ibbażat fuq żball ta’ fatt manifest.
            
                     —
                  
                  
                     Il-Kummissjoni wettqet żball ta’ fatt manifest meta kkonstatat li l-iskema preċedenti ġiet assorbita mill-iskema attwali. Huwa manifest li ma kien hemm ebda assorbiment u li minflok, f’kull żmien rilevanti, kien hemm żewġ skemi kompletament separati, li kull waħda minnhom kienet teħtieġ l-evalwazzjoni tagħha sabiex tiġi ddeterminata l-konformità mar-regoli tal-għajnuna mill-Istat.
                  
               
      
            3.
         
         
            It-tielet motiv ibbażat fuq żball ta’ liġi manifest.
            
                     —
                  
                  
                     Il-Kummissjoni naqset milli tapplika korrettament il-Linji Gwida vinkolanti tal-Kummissjoni opportuni, b’mod li aġixxiet b’mod kuntrarju għad-dritt tal-Unjoni. Barra minn hekk, il-Kummissjoni kkonstatat li peress li fil-fehma tagħha kien hemm assorbiment tal-iskema preċedenti mill-iskema attwali, ma kienx hemm ħtieġa ta’ evalwazzjoni tal-iskema preċedenti. Ir-rikorrenti jargumentaw li, b’din il-konstatazzjoni, il-Kummissjoni aġixxiet b’mod kuntrarju għad-dritt tal-Unjoni.
                  
               
      
            4.
         
         
            Ir-raba’ motiv ibbażat fuq motivazzjoni insuffiċjenti.
            
                     —
                  
                  
                     Il-Kummissjoni ma pprovdietx motivazzjoni suffiċjenti li tippermetti lir-rikorrenti jifhmu l-bażi li fuqha l-Kummissjoni tat id-deċiżjoni. Ma joħorġux ċar mid-deċiżjoni (i) ir-raġunijiet li għalihom il-Kummissjoni kkonstatat li l-iskema preċedenti ġiet assorbita mill-iskema attwali, u (ii) il-bażi li fuqha l-assorbiment ta’ skema minn oħra jipprekludi l-ħtieġa ta’ evalwazzjoni tal-ewwel skema għall-konformità mar-regoli tal-għajnuna mill-Istat. It-tnejn kienu konstatazzjonijiet importanti li wasslu lill-Kummissjoni sabiex tadotta d-deċizjoni. Għaldaqstant, ir-rikorrenti ġew imċaħħda mid-dritt fundamentali tagħhom li jingħataw deċiżjoni li tippermettilhom jifhmu kif u għaliex il-Kummissjoni wasslet għall-konklużjonijiet espressi fid-deċiżjoni.
                  
               
      
            5.
         
         
            Il-ħames motiv ibbażat fuq abbuż ta’ poter u ksur tal-Karta tad-Drittijiet Fundamentali tal-Unjoni.
            
                     —
                  
                  
                     Il-Kummissjoni ma pprovdietx motivazzjoni suffiċjenti li tippermetti lir-rikorrenti jifhmu l-bażi li fuqha l-Kummissjoni tat id-deċiżjoni. Ma joħorġux ċar mid-deċiżjoni (i) ir-raġunijiet li għalihom il-Kummissjoni kkonstatat li l-iskema preċedenti ġiet assorbita mill-iskema attwali, u (ii) il-bażi li fuqha l-assorbiment ta’ skema minn oħra jipprekludi l-ħtieġa ta’ evalwazzjoni tal-ewwel skema għall-konformità mar-regoli tal-għajnuna mill-Istat. It-tnejn kienu konstatazzjonijiet importanti li wasslu lill-Kummissjoni sabiex tadotta d-deċizjoni. Għaldaqstant, ir-rikorrenti ġew imċaħħda mid-dritt fundamentali tagħhom li jingħataw deċiżjoni li tippermettilhom jifhmu kif u għaliex il-Kummissjoni wasslet għall-konklużjonijiet espressi fid-deċiżjoni.
                  
               
      
            6.
         
         
            Is-sitt motiv ibbażat fuq ksur tal-prinċipju ta’ proporzjonalità
            
                     —
                  
                  
                     Il-Kummissjoni injorat l-interessi tar-rikorrenti billi ma pprovdietx evalwazzjoni indipendenti tal-iskema preċedenti, biex b’hekk kisret il-prinċipju ta’ proporzjonalità.
                  
               
      (
         1
      )	OJ 2017 C 442, p. 1